EkBass/fiwiki-20250220-pages-articles huggingface dataset:
Rab

Rab on saari Adrianmeren Kvarnerinlahdella Kroatian rannikolla. Hallinnollisesti se kuuluu Primorje-Gorski Kotarin piirikuntaan. Saarella on seitsemän kylää; Banjol (1 708 as. 2021), Palit (1 580 as.), Barbat na Rabu (1 140 as.), Lopar (1 107 as.), Kampor (1 030 as.), Supetarska Draga (937 as.), Mundanije (402 as.) sekä Rab (364 asukasta 2021), joista Lapor muodostaa oman kuntansa muiden kuuluessa Rabin kaupunkiin. Rabin saari on pinta-alaltaan 86,2 km2. Se on 8 268 asukkaallaan (2021) Kroatian neljänneksi väkirikkain saari. == Maantiede == Rabin saarella on rantaviivaa 121 kilometrin pituudelta. Se on 21,5 km pitkä ja 7,2 km leveä, ja lisäksi siihen kuuluvat myös pienemmät saaret Sveti Grgur, Goli otok, Dolin, Maman, Sridnjak, Šailovac, Biljkovac, Lukovac ja Mag. Mantereesta sen erottaa Velebitin kanava ja lähellä ovat myös Krkin, Cresin ja Pagin saaret. Korkein huippu on Kamenjak (408 m). Saaren maaperä koostuu kalkkikivestä, flyssistä ja hiekkakivestä. Rabilta on lauttayhteys mantereeseen ja Krkin saareen sekä laivayhteys Rijekaan ja Pagin saareen. Noin 25 % Rabin pinta-alasta on rautatammi-, rannikkomänty-, alepponmänty- ja mustamäntymetsien peitossa. Saaren metsäisin osa on saaren lounaisosassa sijaitseva Kalifrontin niemimaa. Niemimaan keskiosassa on 106 ha:n kokoinen rautatammea ja mannasaarnea kasvavien metsiensä vuoksi vuonna 1949 rauhoitettu Dundon metsänsuojelualue. Heti Rabin vanhankaupungin muureista länteen sijaitsee 1965 suojeltu 9-hehtaarinen alepponmäntyä kasvava Komrčarin metsäpuisto. Loparin niemimaalla on lisäksi 1969 suojeltu 94 ha:n kokoinen Loparin maisema-alue.Godinić, Stela: Stanje i zaštita posebnog rezervata šumske vegetacije Dundo na otoku Rabu (Završni rad) 2020. Zadarin yliopisto. Viitattu 9.10.2023. == Väestö == Saaren väkiluku kasvoi 1857–2001 lähes tauotta, millä se poikkeaa muista Kroatian saarista, joista suurin osa oli asutuimmillaan 1920–1930-luvuilla, ja se onkin ollut 1930-luvulta lähtien Kvarnerinlahden saarista selkeästi asutuin. Tähän myötävaikutti suuresti se, että muita saaria vähemmän maatalousvaltainen Rab selvisi 1800- ja 1900-lukujen taitteessa viinikirvainvaasion ja halvan italialaisen viinin tuonnin sallimisesta seuranneesta maatalouden romahduksesta vähemmällä poismuutolla. Vuoteen 1981 asti väestön lisääntyminen oli yksinomaan luonnollisen väestönkasvun ansiota, ja saaren kasvaneen turismin myötä se sai 1981–2001 reilusti muuttovoittoa. ===Asukasluvun kehitys=== Vuosi 1857 1880 1900 1921 1948 1961 1981 1991 2001 2011 2021 Väkiluku == Lähteet == == Aiheesta muualla == Luokka:Kroatian saaret Luokka:Adrianmeren saaret
Sauvonjärvi

Sauvonjärvi on matala ja pitkänkapea järvi Jongunjoen reitillä Lieksan pohjoisosassa Pohjois-Karjalan maakunnassa. Sen pinta-ala on 1,6 neliökilometriä. Järvi sijaitsee Nurmijärven kylän kaakkoispuolella. Etäisyys Joensuusta on 100 kilometriä pohjoiseen. == Maantiede == Sauvonjärven ulottuvuus kaakosta luoteeseen on 4,4 kilometriä. Järvi on salmimainen vailla selkävesiä. Lahdista laajin on järven keskiosan Kunnarinniemen ja Nukkiniemen välissä sijaitseva noin kilometrin pituinen Nukkilahti. Muita nimettyjä lahtia ovat Aittolahti ja Karsikkolahti pohjoisessa sekä Hirvilahti etelässä. Sauvonjärven syvin kohta, 12 metriä, sijaitsee altaan keskivaiheilla. Järven etelä- ja pohjoisosassa on lähes kymmenmetrinen kohta. Karsikkolahdessa on kahdeksanmetrinen kohta. Sauvonjärven saariluku on kymmenen. Laajin saari on runsaan hehtaarin kokoinen Lehtosaari etelässä. Sauvonjärven luoteisrannalla on asutusta vähäisine peltoineen. Järven länsipuolella levittäytyy Sauvonsuo ja itäpuolella Ritosuo. Sauvonjärven länsipuolitse kulkee seututie 524. Sauvonjärveen laskee muutaman sadan metrin pituinen Hötönjoki pohjoisesta Nurmijärveltä (115,5 metriä merenpinnan yläpuolella). Sauvonjärvi kapenee kaakossa luusuaksi, josta sen vedet virtaavat Ritojokea kaakkoon Hämeenjärveen, joka sijaitsee Lieksanjoen reitillä. Sauvonjärven vesitilavuus on 4 454 000 kuutiometriä. Sauvonjärvi (04.431.1.003) kuuluu Hämeenjärven alueeseen (04.431), joka on kolmannen jakovaiheen vesistö Vuoksen vesistössä (04). Toinen jakovaihe on Nurmijärven alue (04.43) ja ensimmäinen jakovaihe on Pielisen reitin valuma-alue (04.4). Sauvonjärvi on kolmanneksi laajin Hämeenjärven alueen 34:stä vähintään hehtaarin laajuisesta vakavedestä. Laajin on Puuruunjärvi ja toiseksi laajin on Hämeenjärvi. == Lähteet == Luokka:Lieksan järvet Luokka:Pielisen reitin valuma-alue
Herätä Helsingin yö

Herätä Helsingin yö on suomalaisen laulaja-lauluntekijä Emppu Suhosen 25. elokuuta 2023 julkaistu ensimmäinen sooloalbumi. Kappaleeseen "Alppila" on tehty Vin Valentinon ohjaama musiikkivideo. == Kappaleet == Kaikki kappaleet on säveltänyt ja sanoittanut Emppu Suhonen. == Arvostelut == * Soundi: == Lähteet == Luokka:Vuoden 2023 esikoisalbumit Luokka:Suomalaiset popalbumit
Murol

Murol on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee Couze Chambon -joen varrella, noin 36 kilometriä Clermont-Ferrandin kaupungista etelään. pienoiskuva|vasen|Château de Murol Kunnan maisemaa hallitseva Château de Murol on 1000-luvulla perustettu linna. Sillä on ollut tärkeä rooli ympäröivien laaksojen hallinnassa. 1200- ja 1300-luvuilla käydyn satavuotisen sodan taisteluissa englantilaiset eivät pystyneet valloittamaan linnaa. 1400-luvulla linna tuli Estaingin suvun omistukseen. Tuona aikana linnaa paranneltiin aseiden kehittyessä. Lopulta linnan sotilaallinen merkitys päättyi Ranskan suuren vallankumouksen jälkeen 1700-luvun lopulla ja siitä tuli vankila. Linnaa alettiin käyttää myös louhoksena ja sen kiviä käytettiin rakennusaineena lähistön rakennuksissa. Vuonna 1889 linna luokiteltiin historialliseksi muistomerkiksi, ja seuraavana vuonna sen viimeinen omistaja Henri-Guillaume de Chabrol luovutti sen Puy-de- Dômen departementille. Departementti taas puolestaan antoi linnan vuonna 1953 Murolin kunnalle, joka omistaa rakennuksen edelleen. ==Lähteet== ==Aiheesta muualla== Luokka:Puy-de-Dômen kunnat
Doug Burgum

Douglas James Burgum (s. 1. elokuuta 1956) on yhdysvaltalainen poliitikko, liikemies ja sijoittaja, joka on toiminut Yhdysvaltain sisäministerinä tammikuun lopusta 2025. Sitä ennen hän oli Pohjois-Dakotan kuvernöörinä vuodesta 2016 alkaen. Puoluekannaltaan Burgum on republikaani. Burgumista tuli Pohjois-Dakotan kuvernööri vuonna 2016 hänen voitettua demokraattien vastaehdokkaan Marvin Nelsonin. Ennen valintaansa Pohjois-Dakotan kuvernööriksi Burgum on toiminut kirjanpitoon erikoistuneen ohjelmistoyrityksen, Great Plains Softwaren, toimitusjohtajana, ennen kuin Microsoft osti yrityksen vuonna 2001. Tämän jälkeen hän työskenteli Microsoftilla vuoteen 2007 asti. Burgum ilmoitti vuonna 2023 pyrkivänsä republikaanien ehdokkaaksi vuoden 2024 presidentinvaaleissa, mutta saman vuoden joulukuussa hän ilmoitti vetäytyvänsä ehdokkuudesta. Donald Trump on nimesi Burgumin Yhdysvaltain sisäministeriksi Donald Trumpin II hallitukseen tammikuusta 2025 alkaen sekä perustamansa enegianeuvoston puheenjohtajaksi. == Lähteet == == Aiheesta muualla == * Burgumin liittovaltion verkkosivut * Burgumin presidentinkampanjan verkkosivut Luokka:Yhdysvaltalaiset republikaanipoliitikot Luokka:Pohjois-Dakotan kuvernöörit Luokka:Yhdysvaltalaiset liikemiehet Luokka:Vuonna 1956 syntyneet Luokka:Elävät henkilöt
Lauvsnes

Lauvsnes on taajama Flatangerin kunnassa Norjassa ja kuntansa hallinnollinen keskus. Taajaman pinta-ala on 0,6 neliökilometriä ja asukasluku 504 vuonna 2022. ==Lähteet== Luokka:Flatanger Luokka:Norjan taajamat
Villan majakka

Villan majakka () on Norjassa Flatangerin kunnassa sijaitseva lakkautettu majakka, joka oli toiminnassa vuosina 1839–1890. Se oli ensimmäinen Trondheiminvuonon pohjoispuolelle rakennettu majakka. Rakennus on ollut suojeltu vuodesta 1976. ==Lähteet== Luokka:Norjan majakat Luokka:Flatanger
Vibeke Falk

Vibeke Falk (o.s. Mowinckel; 27. syyskuuta 1918 Bergen – 9. lokakuuta 2011) oli norjalainen näyttelijä. Hän esiintyi muun muassa Norjan kansallisteatterissa, Trøndelagin teatterissa ja Den Nationale Scenessä. Falkin filmidebyytti oli elokuvassa Gjest Baardsen (1939). Hän esiintyi myös useissa muissa norjalaisissa ja ruotsalaisissa elokuvissa. ==Lähteet== ==Aiheesta muualla== Luokka:Norjalaiset näyttelijät Luokka:Vuonna 1918 syntyneet Luokka:Vuonna 2011 kuolleet
Vibeke

Vibeke on pohjoismainen naisen etunimi, joka pohjautuu saksalaiseen Wiebe- nimeen, joka puolestaan tulee taistelua merkitsevästä etuliitteestä Wig. Norjassa Vibeken nimipäivää vietetään 12. lokakuuta, ja vuosina 1900–2017 nimen oli Norjassa saanut 5 100 henkilöä. Tanskassa puolestaan oli 11 807 Vibeke-nimistä vuonna 2015. Ruotsissa Vibeken nimipäivää juhlitaan 16. marraskuuta samana päivänä Vivekan kanssa, mutta nimi ei ole maassa erityisen yleinen. ==Tunnettuja Vibekejä== * Vibeke Falk (1918–2011), norjalainen näyttelijä * Hanne-Vibeke Holst (s. 1959), tanskalainen toimittaja ja kirjailija * Vibeke Lunde (1921–1962), norjalainen kilpapurjehtija * Vibeke Marx (s. 1948), tanskalainen kirjailija * Vibeke Skofterud (1980–2018), norjalainen maastohiihtäjä * Vibeke Stene (s. 1978), norjalainen laulaja ==Lähteet== Luokka:Etunimet
Luettelo World Cube Associationin pulmapelien maailmanennätyksistä

Tämä on luettelo World Cube Associationin järjestämissä kilpailuissa saavutetuista maailmanennätyksistä sen virallisissa lajeissa. Päivitetty 20. helmikuuta 2025 Laji Yksittäinen ratkaisu (s) Ratkaisija Viiden keskiarvo (s) Ratkaisija 2 × 2 0,43 Teodor Zajder 0,86 Yiheng Wang 3 × 3 3,08 Yiheng Wang 4,05 Yiheng Wang 4 × 4 15,71 Max Park 19,17 Tymon Kolasiński 5 × 5 30,45 Tymon Kolasiński 34,76 Max Park 6 × 6 58,03 Max Park 1:05,66 Max Park 7 × 7 1:34,15 Max Park 1:39,68 Max Park 3 × 3 sokkona 12,00 Tommy Cherry 14,05 Tommy Cherry 3 × 3 vähiten siirtoja 16 Sebastiano Tronto, Aedan Bryant, Levi Gibson, Jacob Sherwen Brown 20 Wong Chong Wen, Radomił Baran, Evan Brown 3 × 3 yhdellä kädellä 5,66 Dhruva Sai Meruva 8,03 Nicholas Archer Clock 1,86 Lachlan Gibson 2,39 Volodymyr Kapustjanskyi Megaminx 23,18 Leandro Martín López 25,36 Timofei Tarasenko Pyraminx 0,73 Simon Kellum 1,15 Sebastian Lee Skewb 0,75 Carter Kucala 1,52 Carter Kucala Square-1 3,41 Ryan Pilat 4,63 Sameer Aggarwal 4 × 4 sokkona 51,96 Stanley Chapel 1:06,46 Stanley Chapel 5 × 5 sokkona 2:04,41 Stanley Chapel 2:27,63 Stanley Chapel 3 × 3 multisokko 62/65 57:47 Lähde: == Lähteet == Luokka:World Cube Association Luokka:Maailmanennätykset
Gjest Baardsen (elokuva)

Gjest Baardsen on norjalainen elokuva vuodelta 1939. Sen ohjasi Tancred Ibsen pohjautuen Gjest Baardsen -nimisen rikollisen omaelämäkertaan. Elokuva oli yksi vuosikymmenensä menestyneimpiä Norjassa. ==Lähteet== Luokka:Vuoden 1939 norjalaiset elokuvat Luokka:Elämäkertaelokuvat
Miika Nuutinen (jalkapallovalmentaja)

Miika Nuutinen (s. 7. toukokuuta 1992) on suomalainen jalkapallovalmentaja. Hän on toiminut vuodesta 2024 Ykkösliiga-joukkue TPS:n päävalmentajana. Aiemmin hän toimi Klubi 04:n päävalmentajana vuosina 2021-2023. Nuutinen on työskennellyt jalkapallovalmentajana 17-vuotiaasta lähtien. Hän aloitti kasvattajaseuransa Tuusulan Palloseuran juniorijoukkueissa valmentaen samalla PK Keski-Uudenmaan joukkueita. Vuonna 2017 Nuutinen aloitti Vantaan Jalkapalloseurassa poikien talenttivalmentajana, josta hän siirtyi 2019 Käpylän Pallon U17-joukkueeseen. Nuutinen työskentelee lisäksi Yle Urheilun jalkapalloasiantuntijana. Nuutinen on suorittanut UEFA A -valmentajalisenssin vuonna 2018. Hän on valmistunut vuonna 2015 Haaga-Helia-ammattikorkeakoulusta urheiluvalmentamisen ja -johtamisen kandidaattiohjelmasta. == Lähteet == Luokka:Suomalaiset jalkapallovalmentajat Luokka:Vuonna 1992 syntyneet Luokka:Elävät henkilöt
Skewb

Skewb on Rubikin kuution kaltainen pulmapeli, joka on yksi World Cube Associationin virallisista lajeista. Pelin kehitti Uwe Meffert ja se on modifioitu versio Pyraminxista. Kuten normaalissa Rubikin kuutiossa, myös Skewbissä tavoitteena on saada jokainen sivu palautettua yksiväriseksi. == Ennätykset == Päivitetty 26. tammikuuta 2025 * Yksittäinen ratkaisu: 0,75 sekuntia (Carter Kucala) * Viiden keskiarvo: 1,52 sekuntia (Carter Kucala) == Lähteet == Luokka:Rubikin pulmapelit
Gjest Baardsen

Gjest Baardsen (1791 Sogndalsfjøra – 13. toukokuuta 1849 Bergen) oli norjalainen rikollinen, joka tuli tunnetuksi kirjoittamansa omaelämäkerran ansiosta. Kirjaan pohjautuu myös klassikoksi noussut elokuva Gjest Baardsen (1939). Baardsen lopetti nuorena poikana käsityöläisen opinnot kesken ja alkoi elää kulkurielämää varastaen elantonsa. Hän jäi usein kiinni, mutta onnistui aina pakenemaan. Vuonna 1827 hänet tuomittiin elinkautiseen pakkotyöhön Akershusin linnaan, josta hänet armahdettiin vuonna 1845 hyvän käytöksen nojalla. Viimeiset vuotensa hän tienasi leipänsä myymällä kirjojaan. Hän meni naimisiin ja perusti oman kirjakaupan Bergeniin. Norjalaisessa kulttuurissa häntä on perinteisesti pidetty Robin Hood -tyyppisenä herrasmiesvarkaana, vaikkakin hänen epäillään myös jonkin verran kaunistelleen kertomuksiaan. ==Lähteet== Luokka:Norjalaiset rikolliset Luokka:Norjalaiset kirjailijat Luokka:Vuonna 1791 syntyneet Luokka:Vuonna 1849 kuolleet
Rubik’s Clock

Rubik’s Clock on pulmapeli, joka julkaistiin 1980-luvulla ja on ollut virallinen World Cube Associationin laji vuosien ajan. Se poikkeaa merkittävästi kaikista muista World Cube Associationin virallisista lajeista erilaisella ratkaisuperiaatteellaan ja ulkonäöllään. Clockissa on kaksi puolta, joissa molemmissa on yhdeksän kelloa. Ratkaisijan on pyrittävä saamaan kaikki kellot ylöspäin kääntämällä sivuilla olevia rullia. Lisäksi sivujen keskellä on neljä nappia, jotka määrittävät mitkä kellot pyörivät sivuja pyörittämällä. == Ennätykset == Päivitetty 26. tammikuuta 2025 * Yksittäinen ratkaisu: 1,86 sekuntia (Brendyn Dunagan) * Viiden keskiarvo: 2,39 sekuntia (Volodymyr Kapustianskyi) == Lähteet == Luokka:Rubikin pulmapelit
Stanley Chapel

Stanley Chapel on yhdysvaltalainen Rubikin kuution nopeusratkoja. Hän on erikoistunut sokkoratkaisuihin. Chapel on saavuttanut urallaan tammikuuhun 2025 mennessä 26 maailmanennätystä ja viisi Pohjois-Amerikan ennätystä. Chapel ratkaisi ensimmäisen kerran Rubikin kuution 14-vuotiaana. Viisi viikkoa tämän jälkeen hän osallistui ensimmäiseen kilpailuunsa ja saavutti viiden keskiarvoajaksi 22 sekuntia. Hän opiskelee Michiganin yliopistossa ja soittaa viulua. == Lähteet == Luokka:Rubikin kuution nopeusratkojat Luokka:Yhdysvaltalaiset urheilijat Luokka:Syntymävuosi puuttuu Luokka:Elävät henkilöt
Aldo Cosentino

Aldo Cosentino (19. lokakuuta 1947 Tunis – 7. lokakuuta 2023 Jossigny) oli ranskalainen nyrkkeilijä. Hän kilpaili kesäolympialaisissa 1968, 1972 ja 1976. Nyrkkeilijänuransa jälkeen hän toimi Ranskan maajoukkueen valmentajana. ==Lähteet== Luokka:Ranskalaiset nyrkkeilijät Luokka:Nyrkkeilyvalmentajat Luokka:Vuonna 1947 syntyneet Luokka:Vuonna 2023 kuolleet
Salzman

Salzman on seuraavien henkilöiden sukunimi: * Bert Salzman (1931–2016), yhdysvaltalainen ohjaaja * Eric Salzman (1933–2017), yhdysvaltalainen säveltäjä * Linda Salzman Sagan (s. 1940), yhdysvaltalainen taiteilija ja kirjailija * Mark Salzman (s. 1959), yhdysvaltalainen kirjailija * Pavel Jakovlevitš Salzman (1912–1985), venäläinen taiteilija ja kirjailija * Philip Carl Salzman (s. 1940), yhdysvaltalainen antropologi ja korkeakouluopiettaja * Pnina Salzman (1922–2006), israelilainen pianisti * Theo Salzman (1907–1982), itävaltalais-yhdysvaltalainen sellisti ==Katso myös== * Salzmann * Saltzman
Aina ja ikuisesti, Lara Jean

Aina ja ikuisesti, Lara Jean () on vuonna 2017 julkaistu yhdysvaltalaiskirjailija Jenny Hanin kirjoittama nuortenromaani. Se on Lara Jean -kirjasarjan kolmas ja viimeinen osa, jota edeltävät romaanit Pojille, joita joskus rakastin ja P.S. Rakastan sinua yhä. WSOY julkaisi Antti Hulkkosen suomentaman romaanin vuonna 2021. Romaanin pohjalta on tehty Netflix-elokuva To All the Boys: Always and Forever, joka sai ensi-iltansa vuonna 2021. Elokuvan on ohjannut Michael Fimognari, ja sen pääosia esittävät Lana Condor ja Noah Centineo. == Lähteet == Luokka:Vuoden 2017 kirjat Luokka:Yhdysvaltalaiset romaanit Luokka:Nuortenromaanit Luokka:Lara Jean
Euroopan kaukovaellusreitti E10

Euroopan kaukovaellusreitti E10 on yksi kahdestatoista Euroopan halki kulkevista kaukovaellusreiteistä. Reitti on 2 370 kilometriä pitkä. Se alkaa Suomen pohjoisosista etelään, minkä jälkeen reitti jatkuu Saksassa Rügenin saarelta. Saksassa reitti kulkee maan itäisistä osista esimerkiksi Mecklenburgin ja Lausitzin ohi. Tšekissä reitti alkaa Varnsdorfissa ja päättyy Studánkyyn, mistä se jatkuu Itävallassa. Reitti jatkuu Itävallasta Ranskaan Italian kautta. Ranskassa reitti päättyy Nizzaan. == Lähteet == E10
Espanjanraiheinä

Espanjanraiheinä (Lolium parabolicae, syn. Lolium rigidum subsp. parabolicae) on heinäkasvien (Poaceae) heimoon kuuluva kasvilaji, joka voidaan myös luokitella kuuluvaksi samaan lajiin kuin tankiraiheinä (Lolium rigidum). Espanjanraiheinää kasvaa Atlantin rannikoilla Länsi-Euroopassa ja Pohjois- Afrikassa. Lajia tavataan Ranskasta, Espanjasta, Portugalista ja Marokosta sekä Kanariansaarilta ja Madeiralta. == Lähteet == Luokka:Raiheinät Luokka:Aiemmin tunnistetut kasvilajit
Re’imin musiikkifestivaalin joukkosurma

Re’imin musiikkifestivaalin joukkosurma tapahtui 7. lokakuuta 2023 osana Hamasin hyökkäystä Israeliin. Gazan kaistalta saapuneet Hamasin taistelijat hyökkäsivät "Supernova Sukkot Gathering" -musiikkifestivaalin festivaalialueelle ja tulittivat juhlijoita. Israelilainen avustusjärjestö Zaka ilmoitti aluksi löytäneensä musiikkifestivaalin alueelta ainakin 260 ruumista. Marraskuussa lopulliseksi kuolonuhrien määräksi ilmoitettiin 364. Lisäksi 40 festivaaleille osallistunutta otettiin panttivangiksi ja kuljetettiin Gazaan. == Festivaalit == Noin viiden kilometrin päässä Gazan rajasta järjestettiin elektronisen trance-musiikin Supernova Sukkot Gathering -niminen ulkoilmatapahtuma. Tapahtuma alkoi 6. lokakuuta ja sen oli tarkoitus kestää koko viikonloppu. Juhlijoita paikalla oli muutama tuhat, enimmäkseen nuoria. == Hyökkäys == Isku festivaaleille oli yksi ensimmäisiä Hamasin Israeliin tekemän hyökkäyksen tapahtumia. Aamulla 7. lokakuuta joitakin kymmeniä Hamasin taistelijoita saapui alueelle pakettiautoilla. Jotkut taistelijoista tulivat Gazasta rajan yli moottoroiduilla varjoliitimillä. Jo aiemmin Hamasin Israeliin ampumien rakettien räjähdysten äänet eivät olleet paikalla olleiden mukaan kuuluneet festivaalien kovan musiikin takia. Sähköjen katkettua alueella soivat hälytyssireenit ja ihmisiä käskettiin ensin suojautumaan, sitten pakenemaan. Hamasin taistelijat tulittivat juhlijoita joka suuntaan. Juhlijat pakenivat avoimella alueella paniikissa ja ihmisiä ammuttiin autoihinsa. Liikenne tukkeutui täysin. Jotkut yrittivät piiloutua alueen pensaikkoihin. Piiloutuneet joutuivat odottamaan noin 4–5 tuntia israelilaisten joukkojen ja lääkintähenkilöstön tuloa. Iskussa sai surmansa 364 henkilöä, joista 17 oli poliiseja. Lisäksi 40 henkilöä otettiin panttivangiksi. == Hamasin vastaus == Hamasin puhemiehen Basem Naimin mukaan hyökkäys ei kohdistunut siviileihin. Hamas ei pidä tavallisia israelilaisia siviileinä, koska katsoo heidän osallistuvan palestiinalaisten sortamiseen. ==Lähteet== Luokka:Gazan sota 2023– Luokka:Vuoden 2023 terrori-iskut
Arktis-alpiininen kasvitieteellinen puutarha

Arktis-alpiininen kasvitieteellinen puutarha on maailman pohjoisin kasvitieteellinen puutarha, joka sijaitsee Tromssassa, Norjassa. Se perustettiin vuonna 1994, ja siitä on vastuussa Tromssan yliopisto. Puutarhassa tyypillinen kasvuaika on toukokuun lopusta lokakuun puoliväliin lumettomana aikana. Lyhytkasvuiset kasvit saavat tarpeeksi valoa, koska toukokuun puolivälin ja heinäkuun lopun välisenä aikana Aurinko ei laske kertaakaan. Golfvirran ansiosta myöskään talvet eivät ole alueella äärimmäisen kylmiä. Puutarhassa on kasveja eri maanosista, kuten Euroopan lisäksi Afrikasta ja Amerikan mantereilta. Puutarhassa kasvatetaan pieniä, värikkäitä arktisia lajeja sekä alppien ja kylmien alueiden kasveja kaikkialta maailmasta. Niitä kasvatetaan kallion raoissa ja lohkareissa, joissa on alkuperäiset jäkälä- ja sammalpeitteet. Uusimpana näyttelyalueena puutarhassa on suuri kiviharju puutarhan eteläosassa. Kuivalla ja lämpimällä etelärinteellä viihtyvät Turkin ja Libanonin, Etelä-Afrikan ja Chilen kasveja, kun taas pohjoispuolella kasvaa Huippuvuorten lumikasveja. Sieltä löytyy muun muassa yksi Euroopan harvinaisimmista lajeista, leinikkien sukuun kuuluva Ranunculus wilanderi, jota kasvaa luonnonvaraisena vain yhdessä ainoassa paikassa maailmassa: Kapp Thordsenissa Huippuvuorilla. Vaikka puutarha onkin kooltaan verrattain pieni, vain noin 18 hehtaaria, se on yksi maailman kansainvälisesti kiinnostavimmista puutarhoista, ja se houkuttelee vuosittain yli 50 000 kävijää. Puutarha on saavuttanut merkittävää maailmanlaajuista huomiota, ja se on saanut tunnustusta monilta arvostetuimmilta tahoilta. The Guardian -sanomalehti, BBC ja Momondo ovat kaikki sijoittaneet sen maailman kymmenen kauneimman puutarhan joukkoon. == Tarhassa kasvavia kasveja == * Isovaleunikko (Meconopsis grandis) * Kasmirinpihlaja (Sorbus cashmiriana) * Amerikanvuokko (Anemone multifida) * Cyprenium guttaum * Calceolaria lanceolata * Perhoakileija (Aquilegia glandulosa var. jucunda) * Alppitähti (Leontopodium alpinum) == Lähteet == == Aiheesta muualla == Luokka:Kasvitieteelliset puutarhat Luokka:Tromssan yliopisto
Kirjominla

Kirjominla (Minla ignotincta) on pyrstötimaleihin kuuluva lintulaji. Lajia tavataan Etelä-, Kaakkois- ja Itä-Aasiassa. == Koko ja ulkonäkö == Kirjominla kasvaa 13–15 cm pitkäksi. Sukupuolet muistuttavat enimmäkseen toisiaan ulkonäöltään. Lajin pää on musta, ja päässä on leveä valkoinen silmäkulmajuova. Koiraan selkä on punaruskea ja naaraan harmaampi. Kirjominlan mustissa siivissä on oransseja ja keltaisia juovia. Uloimmat pyrstösulat ovat punaiset. Linnun rinta ja vatsa ovat kellertävät. ==Levinneisyys ja elintavat== Kirjominlaa tavataan Nepalista Kiinaan ja Vietnamiin. Lajin elinympäristöä ovat kosteat ainavihannat metsät ja pensaikot 1 100–3 400 metrin korkeudella merenpinnasta. Kirjominla liittyy usein sekaparviin. Sen pesimäkausi on huhtikuusta kesäkuulle. Pesä rakennetaan puuhun ja naaras munii kahdesta neljään sinistä munaa. == Lähteet == Luokka:Pyrstötimalit
Harri Grönvall

Harri Grönvall on entinen suomalainen jalkapalloilija, jonka edustamansa seurat edustusjoukkuetasolla olivat muun muassa Kemin Into, Kemin Pallotoverit, Palloseura Kemi ja ÄIF (Ruotsi). Grönvall edusti uransa aikana myös Suomea nuorten maajoukkueessa. Pääsarjaotteluita hänelle kertyi sekä Suomessa että Ruotsissa. Pisimpään (vuosina 1990–1996) hän edusti Kemin Palloseuraa pelaten edustusjoukkueessa kaikkiaan 252 ottelua ja n. 130 ykkösdivisioonan ottelua. Luokka:Suomalaiset jalkapalloilijat Luokka:Syntymävuosi puuttuu Luokka:Elävät henkilöt
Peter Gilmore (näyttelijä)

Peter Gilmore (25. elokuuta 1931 Leipzig, Saksa – 3. helmikuuta 2013 Lontoo, Yhdistynyt kuningaskunta) oli brittiläinen näyttelijä ja laulaja, joka näytteli lukuisissa televisiosarjoissa, kuten Doctor Who, Veijareita ja pyhimyksiä, Ruth Rendell Mysteries ja Sydämen asialla. Luultavasti parhaiten hänet tunnetaan televisiosarjasta Merilinja. Gilmore syntyi Leipzigissa Saksassa, mutta muutti Nunthorpeen North Yorkshireen 6-vuotiaana. Hän oli siellä sukulaisten hoidossa ja kävi siellä myös koulunsa. Gilmore aloitti koulunsa jälkeen 14-vuotiaana työt tehtaassa, mutta hän jatkoi opiskelua myöhemmin Royal Academy of Dramatic Artssa Lontoossa. 1950- ja 1960-luvuilla hän esiintyi lukuisissa musikaaleissa. Gilmore sai ensimmäisen suuren roolinsa vuonna 1958 televisiosarjassa Ivanhoe, jossa hän esitti Sir Waldoa. Vuonna 1971 hänet valittiin kapteeni ja laivanvarustaja James Onedinin rooliin televisiosarjaan Merilinja (The Onedin Line, 1971–1980). Se oli 1800-luvulle sijoittuva historiallinen draamasarja, jossa hän näytteli 10 vuotta. == Lähteet == Luokka:Brittiläiset näyttelijät Luokka:Brittiläiset laulajat Luokka:Englantilaiset teatterinäyttelijät Luokka:Vuonna 1931 syntyneet Luokka:Vuonna 2013 kuolleet
Seksityö

Seksityö tarkoittaa seksuaalisten palvelujen tai esitysten myymistä. Seksityöhön voi kuulua suora fyysinen kontakti, kuten prostituutiossa, eroottisessa hieronnassa ja sylitanssissa. Jotkin seksityön muodot perustuvat asiakkaan kiihottamiseen ilman fyysistä kontaktia, kuten pornografia, striptease, eroottiset nettikameraesitykset, puhelinseksi ja liveseksiesitykset.Weitzer, Ronald (Weitzer, 2023), s. 3. ==Lähteet== * ===Viitteet=== Luokka:Seksiala
Noora Mustajoki

Noora Mustajoki (s. 1978) (ent. Lintukangas) on suomalainen tietokirjailija ja Kittilän kirjastotoimenjohtaja. Hän on myös kundaliinijoogan opettajakouluttaja. Mustajoki on kaudella 2024–2026 Suomen Tietokirjailijat ry:n ja 2024–2025 Suomen Kirjastoseuran hallitusten jäsen. Hän on kirjoittanut tietokirjoja myös Emilia Vasko-Kujalan ja Manuela Boscon kanssa. == Teokset == * Naisen toinen kevät – kaikki vaihdevuosista (Emilia Vasko-Kujalan kanssa, Viisas Elämä, 2025) ISBN 9789523841888 * Manuela Bosco: Yhteys luontoomme (Viisas Elämä, 2024) ISBN 9789523841680 * Naisen syklit (Emilia Vasko-Kujalan kanssa, Viisas Elämä, 2023) ISBN 978-952-384-067-6 * Naisen elämänkaari (Emilia Vasko-Kujalan kanssa, Viisas Elämä, 2022) ISBN 978-952-384-028-7 * Nainen omassa voimassaan (Emilia Vasko-Kujalan kanssa, Viisas Elämä, 2022) ISBN 978-952-384-027-0 * Selviytymisopas elämän kriiseihin (Otava, 2020) ISBN 978-951-1-35020-0 * Wikström, Sanna (toim.): Lasten oppeja äideille (Otava, 2018), antologia ISBN 9789511319931 * Viihdy omassa arjessasi. Mielen ja kehon harjoituksia kaaoksen keskelle (Otava, 2017) ISBN 978-951-1-31113-3 == Lähteet == == Aiheesta muualla == * Podcast-haastattelu yhdessä Manuela Boscon kanssa (2024) youtube.com * Mustajoki Uuden ajan nainen -podcastin vieraana (2023) spotify.com * Mustajoki Kirjastokaistan alanvaihtajat-keskustelussa (2023) kirjastokaista.fi * Mustajoen ja Emilia Vasko-Kujalan haastattelu Lapin Kansassa 14.5.2023 (maksullinen verkkoversio) lapinkansa.fi * "Myötätunto ei tapahdu itsestään", haastattelu 3.8.2020 seura.fi * "Ruuhkavuosiarjessa voi viihtyä" haastattelu 13.8.2019 kaksplus.fi Luokka:Suomalaiset tietokirjailijat Luokka:Vuonna 1978 syntyneet Luokka:Elävät henkilöt
Dansk Melodi Grand Prix 2018

Dansk Melodi Grand Prix 2018 oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 2018. Kilpailu pidettiin avoimena sävellyskilpailuna. Lähetetyistä ehdotuksista valittiin kymmenen finalistia, jotka julkaistiin 22. tammikuuta. Kilpailun finaali pidettiin 10. helmikuuta Gigantium-areenalla Aalborgissa. Finaalissa voittajan valitsivat yhdessä katsojat tekstiviesti- ja mobiilisovellusäänestyksellä sekä faniraati. Äänestys oli kaksikierroksinen. Ensimmäisellä kierroksella äänestettiin kolme superfinalistia, joista voittaja valittiin. Kilpailun voitti Rasmussen kappaleella "Higher Ground". Finaalia seurasi 1 383 000 katsojaa. ==Tulos== ===Ensimmäinen kierros=== Numero Artisti Kappale Lauluntekijä(t) Tulos 1 Ditte Marie "Riot" Theis Andersen, Lise Cabble, Chris Wahle Putosi 2 Anna Ritsmar "Starlight" Lise Cabble Superfinaaliin 3 Rasmussen "Higher Ground" Niclas Arn, Karl Eurén Superfinaaliin 4 Sannie "Boys on Girls" Sannie Carlson, Domenico Canu, James Reeves Putosi 5 Sandra "Angels to My Battlefield" Chief 1, Ronny Vidar Svendsen, Anne Judith Stokke Wik, Nermin Harambasic, Sandra Hilal Putosi 6 Lasse Meling "Unfound" Lasse Meling, Kim Nowak-Zorde, TheArrangement Putosi 7 Carlsen "Standing Up for Love" Thomas Thörnholm, Michael Clauss, Dave Rude Putosi 8 Karui "Signals" Annelie Karui Saemala Overbeck, Jeanette Bonde, Daniel Fält, Jonas Halager Putosi 9 Rikke Ganer-Tolsøe "Holder fast i ingenting" Rune Braager, Clara Sofie Fabricius, Andrea Emilie Fredslund Nørgaard Putosi 10 Albin Fredy "Music for the Road" Rune Braager, John Garrison, Olivio Antonio Superfinaaliin ===Superfinaali=== Numero Artisti Kappale Raatiäänet Yleisöäänet Yht. Sija 1 Anna Ritsmar "Starlight" 26% 36% 31% 2 2 Rasmussen "Higher Ground" 60% 40% 50% 1 3 Albin Fredy "Music for the Road" 14% 24% 19% 3 ==Lähteet== * *http://natfinals.50webs.com/10s_20s/Denmark2018.html ===Viitteet=== Luokka:Eurovision laulukilpailu 2018 Luokka:Dansk Melodi Grand Prix
Joonatan Palmi

Joonatan Palmi on Suomessa vuonna 1990 syntynyt artisti. Hän tuli tunnetuksi PSRT-yhtyeestä, jossa hän teki musiikkia yhdessä Prinssi Jusufin ja Pastoripiken kanssa. PSRT-yhtyeen hajottua Palmi on julkaissut omaa musiikkia artistinimellä Palmi. Luokka:Elävät henkilöt Luokka:Vuonna 1990 syntyneet Luokka:Suomalaiset muusikot
Rob Riggle

Robert Allen Riggle, Jr. (s. 21. huhtikuuta 1970 Louisville, Kentucky, Yhdysvallat)Rob Riggle, Rotten Tomatoes, viitattu 10.10.2023. on yhdysvaltalainen näyttelijä ja koomikko. == Elämä == Riggle syntyi Kentuckyn Louisvillessa ja kasvoi Kansasin Overland Parkissa. Hän palveli yhteensä 23 vuotta Yhdysvaltain merijalkaväessä. Hän valmistui vuonna 1992 kandidaatiksi (Bachelor of Arts) teatteri- ja elokuvatutkimuksesta Kansasin yliopistossa. Vuonna 1997 hän valmistui maisteriksi (Master of Arts) hallintotieteestä Webster Universityssa.Biography, RobRiggle.com, viitattu 10.10.2023.Famous Veteran: Rob Riggle, Military.com, viitattu 10.10.2023.KU to Honor Rob Riggle with Distinguished Alumni Award, Kansasin yliopisto, 9.10.2018, viitattu 10.10.2023.Notable Alumni, Webster University, viitattu 10.10.2023. == Filmografia == === Elokuvat === Vuosi Suomenkielinen nimi Alkuperäinen nimi 2009 Kauhea kankkunen The Hangover 2010 Killers Killers 2011 Larry Crowne – Uusi mahdollisuus Larry Crowne 2012 21 Jump Street 21 Jump Street 2012 Lorax Dr. Seuss' The Lorax 2013 The Internship The Internship 2014 22 Jump Street 22 Jump Street 2014 Nuija ja tosinuija kaks Dumb and Dumber To 2014 Valekytät Let's Be Cops 2015 Absolutely Anything Absolutely Anything 2018 Midnight Sun Midnight Sun === Televisiosarjat === Vuodet Suomenkielinen nimi Alkuperäinen nimi 2004-2005 Saturday Night Live Saturday Night Live 2006-2008 The Tonight Show The Tonight Show 2013-2019 Moderni perhe Modern Family == Lähteet == == Aiheesta muualla == * Virallinen sivusto Luokka:Yhdysvaltalaiset näyttelijät Luokka:Yhdysvaltalaiset koomikot Luokka:Vuonna 1970 syntyneet Luokka:Elävät henkilöt
Dansk Melodi Grand Prix 2017

Dansk Melodi Grand Prix 2017 oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 2017. Kilpailu pidettiin avoimena sävellyskilpailuna, johon lähetettiin 1115 kappaletta. Määrä oli kilpailun historian ennätys. Lähetetyistä ehdotuksista 41 valittiin toiseen vaiheeseen, jossa 50-henkinen raati, joka koostui euroviisufaneista, tv- katsojista ja musiikin asiantuntijoista, valitsi kymmenen finalistia. Finalistit julkaistiin 19. tammikuuta. Finaali pidettiin 25. helmikuuta Jyske Bank Boxen -hallissa Herningissä. Finaalissa voittajan valitsivat yhdessä katsojat tekstiviesti- ja mobiilisovellusäänestyksellä sekä faniraati. Äänestys oli kaksikierroksinen. Ensimmäisellä kierroksella äänestettiin kolme superfinalistia, joista voittaja valittiin. Kilpailun voitti Anja Nissen kappaleella "Where I Am". ==Tulos== ===Ensimmäinen kierros=== Numero Artisti Kappale Lauluntekijä(t) Tulos 1 Ida Una "One" Peter Bjørnskov, Lene Dissing Superfinaaliin 2 Thomas Ring "Vesterbro" Thomas Ring Petersen Putosi 3 Rikke Skytte "Color My World" Mads Løkkegaard, Joël Pagiël MacDonald, Mohamed Alitou, Laura Kloos Putosi 4 Anja Nissen "Where I Am" Anja Nissen, Angel Tupai, Michael D'Arcy Superfinaaliin 5 Calling Mercury "Big Little Lies" Thomas Sardorf, Rune Braager, Martin Luke Brown Putosi 6 Anthony "Smoke In My Eyes" Kim Nowak-Zorde, Kasper Larsen, Hans Petersen, Ollie Marland, Phil Plested Putosi 7 René Machon "Warriors" Astrid Cordes, Alexander Grandjean, Hans Petersen, Lars Andersen Putosi 8 Sada Vidoo "Northern Lights" Christoffer Lauridsen, Andreas Öhrn, Alessandra Günthardt Putosi 9 Jeanette Bonde "Hurricane" Jeanette Bonde, Alexander Grandjean, Jeppe Pilgaard Ulrichsen, Nermin Harambasic Putosi 10 Johanna Beijbom "A.S.A.P." Peter Wallevik, Daniel Heløy Davidsen, Patrick Devine, Dimitri Stassos, Freja Jonsson Blomberg, Christian Fast Superfinaaliin ===Superfinaali=== Numero Artisti Kappale Ääniosuus Sija 1 Ida Una "One" 26% 2 2 Anja Nissen "Where I Am" 64% 1 3 Johanna Beijbom "A.S.A.P." 10% 3 ==Lähteet== * *http://natfinals.50webs.com/10s_20s/Denmark2017.html ===Viitteet=== Luokka:Eurovision laulukilpailu 2017 Luokka:Dansk Melodi Grand Prix
Dansk Melodi Grand Prix 2016

Dansk Melodi Grand Prix 2016 oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 2016. Kilpailu pidettiin avoimena sävellyskilpailuna, johon lähetettiin 982 kappaletta. Määrä oli kilpailun historian ennätys. Lähetetyistä ehdotuksista valittiin kymmenen finalistia, jotka julkaistiin 10. tammikuuta. Finaali pidettiin 13. helmikuuta Forum Horsens -areenalla Horsensissa. Finaali pidettiin kaksikierroksisena. Ensimmäisellä kierroksella viisihenkinen asiantuntijaraati ja katsojat tekstiviesti- ja mobiilisovellusäänestyksellä valitsivat yhdessä kolme superfinalistia. Asiantuntijaraatiin kuuluivat Vicky Leander, Christina Chanée, John Gordon, Dennis Johannessen ja Mette Thorning Svendsen. Superfinaalissa voittajan valitsivat katsojat tekstiviesti- ja mobiilisovellusäänestyksellä. Kilpailun voitti yhtye Lighthouse X kappaleella "Soldiers of Love". ==Tulos== ===Ensimmäinen kierros=== Numero Artisti Kappale Lauluntekijät Tulos 1 David Jay "Rays of Sunlight" Brian Risberg Clausen, Christoffer Stjerne Putosi 2 Simone "Heart Shaped Hole" Andrew Love, Carl Ryden Superfinaaliin 3 Bracelet "Breakaway" Jimmy Jansson, Rebecca Krogmann, Charlie Grönvall, Felix Grönvall, Nanne Grönvall Putosi 4 Sophia Nohr "Blue Horizon" Marie Keis Uhre, Christoffer Lauridsen Putosi 5 Veronicas Illusion "The Wrong Kind" Dimitri Stassos, Peter Boström, Tobias Stigaard Stenkjær, Freja Jonsson Blomberg Putosi 6 Lighthouse X "Soldiers of Love" Sebastian F. Ovens, Daniel Lund Jørgensen, Katrine Klith Andersen, Søren Bregendal, Johannes Nymark, Martin Skriver Superfinaaliin 7 Kristel Lisberg "Who Needs a Heart" Jonas Gladnikoff, Sara Ljunggren Putosi 8 Jessica "Break it Good" Engelina Larsen, Tommy P. Gregersen, David Todua Putosi 9 Muri & Mario "To stjerner" Mads Løkkegaard, Gianluigi Fazio, Murad Mahmoud, Mario Sciacca Putosi 10 Anja Nissen "Never Alone" Emmelie de Forest, Rune Westberg, Maureen Anne McDonald Superfinaaliin ===Superfinaali=== Numero Artisti Kappale Ääniosuus Sija 1 Simone "Heart Shaped Hole" 22% 3 2 Lighthouse X "Soldiers of Love" 42% 1 3 Anja Nissen "Never Alone" 36% 2 ==Lähteet== * *http://natfinals.50webs.com/10s_20s/Denmark2016.html ===Viitteet=== Luokka:Eurovision laulukilpailu 2016 Luokka:Dansk Melodi Grand Prix
Jarkko Koskinen (professori)

Jarkko T. Koskinen (s. 1968) on suomalainen tekniikan tohtori ja geodeetikko, joka työskentelee Maanmittauslaitoksen (MML) Paikkatietokeskuksen (aiemman Geodeettisen laitoksen seuraaja, FGI) ylijohtajana ja professorina, ja toimii myös MML:n varapääjohtajana. Hän on toiminut MML:n professorina vuodesta 2011 lähtien. Tätä ennen hän työskenteli tutkimusprofessorina Ilmatieteen laitoksella (2003-2011). Koskinen valmistui diplomi-insinööriksi Teknillisestä korkeakoulusta (TKK) vuonna 1994. Tekniikan tohtoriksi hän tuli samasta korkeakoulusta vuonna 2001. Hänen englanninkielinen artikkeliväitöskirjansa (2001) TKK:n Avaruustekniikan laboratoriolle tarkasteli lumen kaukokartoitusta mikroaaltoalueen SAR-tutkan avulla. Tutkimustyö oli otsikoitu Snow monitoring using microwave radars. Koskinen valittiin Aalto-yliopiston Vuoden 2021 alumniksi. Koskinen johtaa Euroopan avaruusjärjestön (ESA) kaukokartoitusohjelmakomiteaa. ==Lähteet== ==Aiheesta muualla== * Jarkko Koskisen julkaisuja Google Scholarissa (scholar.google.com) * Jarkko Koskinen. National Land Survey of Finland, FGI. Dr. Tech, Prof () Luokka:Suomalaiset professorit Luokka:Suomalaiset insinöörit Luokka:Suomalaiset geodeetit Luokka:Maanmittauslaitos Luokka:Vuonna 1968 syntyneet Luokka:Elävät henkilöt
Punkaharjun pappila

Punkaharjun pappila on entinen kirkkoherran virka-asunto Savonlinnan Punkaharjulla, Etelä-Savossa. Pappilan puinen päärakennus on valmistunut vuonna 1928 ja sen lähistöllä sijaitsee Savonlinnan seurakunnan leirikeskus. Pappilaan kuuluu noin 2,9 hehtaarin määräala. == Historia ja arkkitehtuuri == Punkaharjun pappila on toiminut kirkkoherran virka-asunnon lisäksi myös seurakuntatalona ja myös muussa asumiskäytössä. Pappilan viimeinen asukas muutti pois vuonna 2008, jonka jälkeen rakennus seisoi pitkään tyhjillään. Vuoden 2023 lokakuussa Savonlinnan seurakunnan kirkkovaltuusto päätti, että pappila myydään 200 000 eurolla yrittäjäpariskunta Hannu Huitille ja Mikko Ranta-Huitille. Pappilassa on 1,5 kerrosta ja yläkerran satulakatosta on puhkaistu kolme puolikaaren muotoista kattoikkunaa. Vesikatteena on harmaaksi maalattu saumapeltikatto. Seinät on verhoilut keltaiseksi maalatulla laudoituksella. Rakennuksessa on betonista valettu kivijalka. == Lähteet == Luokka:Punkaharju Luokka:Savonlinnan rakennukset ja rakennelmat Luokka:Suomen pappilat
Saint-Nectaire (Puy-de-Dôme)

Saint-Nectaire on kunta Ranskassa Puy-de-Dômen departementissa Auvergne-Rhône- Alpesin alueella. Se sijaitsee noin 36 kilometriä Clermont-Ferrandin kaupungista etelään. pienoiskuva|vasen|Saint-Nectairen kirkko Kunta on tullut tunnetuksi samannimisestä Saint-Nectaire -juustostaan. Sen pähkinäinen maku tulee seudulla laiduntavien salers- ja montbéliardes-rotuisten nautojen maidosta. Saint-Nectaire sijaitsee Puy de Sancyn tulivuoren juurella. Kunnan vanha keskusta Saint-Nectaire le Haut sijaitsee Mont Cornadore -vuoren laella ja on rakennettu Saint-Nectairen kirkon ympärille. Alhaalla laaksossa on 1800-luvulla rakennettu kylpylä, jonka yhteydessä on huviloita ja hotelleja. Saint-Nectairen kirkko on rakennettu 1100-luvulla. Sen rakennettiin Chaise Dieun benediktiinimunkkien johdolla. Ranskan suuren vallankumouksen jälkeen vuonna 1840 se luokiteltiin historialliseksi muistomerkiksi, ja vuonna 1875 arkkitehti Louis-Clémentin Bruyerre kunnosti sen. ==Lähteet== ==Aiheesta muualla== Luokka:Puy-de-Dômen kunnat
Besse-et-Saint-Anastaise

Besse-et-Saint-Anastaise on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 46 kilometriä Clermont- Ferrandin kaupungista etelään. pienoiskuva|vasen|Super-Besse Keskiaikaisen kaupungin keskustassa sijaitseva Saint-Andrén kirkko on rakennettu laavakivestä. Kirkko oli alun perin rakennettu romaaniseen tyyliin, mutta 1400-luvulla se uusittiin ja se sai goottilaisia muotoja. Vuonna 1886 se luokiteltiin historialliseksi muistomerkiksi. Super-Bessen hiihtokeskus perustettiin kunnan alueelle vuonna 1961. Rinteet ovat Puy de Sancyn etelärinteellä 1 350 ja 1 850 metrin välillä. Hiihtokeskuksessa on 27 rinnettä ja 21 hiihtohissiä. ==Lähteet== ==Aiheesta muualla== Luokka:Puy-de-Dômen kunnat
Sangallo

Sangallo, Sangalo on sukunimi muun muassa seuraavilla henkilöillä: ;Italialainen taiteilijasuku * Giuliano da Sangallo (1445–1516), arkkitehti ja kuvanveistäjä * Antonio da Sangallo vanhempi (1455–1534), kuvanveistäjä, Giulianon veli * Antonio da Sangallo nuorempi (1483–1546), arkkitehti, edellisten veljenpoika ;Muita * Ivete Sangalo (s. 1972), brasilialainen axé- ja MPB-laulaja, sanoittaja ja näyttelijä
Compains

Compains on kunta Ranskassa Puy-de-Dômen departementissa Auvergne-Rhône- Alpesin alueella. Se sijaitsee noin 56 kilometriä Clermont-Ferrandin kaupungista etelään. Saint-Georgesin kirkko on rakennettu 1200-luvulla. Kirkko uusittiin 1400-luvulla, ja sen eteläiseen poikkilaivaan liitettiin kahdeksansivuinen torni. Kirkko kunnostettiin 1800-luvulla, ja vuonna 1822 kastanjapaanuilla päällystetty torni rakennettiin uudelleen. ==Lähteet== ==Aiheesta muualla== Luokka:Puy-de-Dômen kunnat
Euroopan kaukovaellusreitti E4

Euroopan kaukovaellusreitti E4 on yksi kahdestatoista Euroopan halki kulkevista kaukovaellusreiteistä. Reitti on 12 090 kilometriä pitkä ja kulkee kymmenen maan läpi. Reitti alkaa Espanjasta ja päättyy Kyprokselle. == Reitti == === Espanja === Espanjassa reitti alkaa Puigcerdàn kaupungista ja päättyy Tarifaan. Reitistä on maassa toiminnassa 2 267 kilometriä. Reitti haarautuu pohjoiseen Guadalquivirin laakson läpi ja eteläiseen Sierra Nevadan kansallispuiston läpi kulkeviin teihin, jotka yhdistyvät määränpäässä. === Ranska === Ranskassa E4-reittiä on 1 374 kilometriä. Se alkaa Espanjan rajalta Bourg-Madamen kohdalla ja päättyy Sveitsin rajalle la Curen kohdalla. === Sveitsi === Sveitsissä reittiä kulkee noin 210 kilometriä, alkaen la Curesta ja päättyen Gaissau Zolliin. === Saksa === Saksassa reitin pituus on 336 kilometriä. Se alkaa yhdessä E5-kaukovaellusreitin kanssa Hittisaun lähistöltä ja päättyy Bad Reichenhalliin. === Itävalta === Itävallan läpi kulkee kaksi reittiä, joista toinen menee vuoriston läpi 1 100 kilometrin pituudelta, kun taas toinen reitti 900 kilometrin pituudelta. Reitit alkavat lähellä Sveitsin rajaa Bregenzin luona ja päättyvät Unkarin rajalle Geschriebenstein-vuoren luona. === Unkari === Unkarissa reitti kulkee yhteensä 1 790 kilometrin pituudelta, ja sielläkin on kaksi reittiä. Aloituspaikkana on Köszegin kaupunki ja lopetuspaikka Röszken kaupunki Serbian rajalla. === Serbia ja Romania === Serbiassa reittiä kulkee 1 240 kilometriä, alkaen Krsturin kylästä Unkarin rajalta ja päättyen Gradinan kylään Bulgarian rajalle. Romaniassa reittiä ei ole tarkoin määritelty. === Bulgaria === Reitti on Bulgariassa noin 260 kilometrin pituinen. Se alkaa Sofiasta ja päättyy Slavjanka-vuorelle. === Kreikka ja Kypros === Kreikassa reittiä kulkee 1 832 kilometriä. Se alkaa Kulatan kylästä ja päättyy Kreetan saarelle, josta matka jatkuu Kyprokselle Páfoksen kaupunkiin. == Lähteet == E04
Louisianan kuvernöörinvaalit 2023

Louisianan vuoden 2023 kuvernöörinvaalit pidettiin 14. lokakuuta 2023 ja niissä valittiin osavaltion kuvernööri seuraavaksi nelivuotiskaudeksi. Istuva kuvernööri John Bel Edwards oli virkakausiltaan rajoitettu, eikä ollut ehdolla vaaleissa. Louisianan kuvernöörin virkakaudet on rajattu kahteen nelivuotiskauteen, jonka jälkeen uutta jatkokautta voi hakea neljän vuoden jälkeen. Vaalit voitti osavaltion oikeusministeri, republikaanien Jeff Landry. Hän sai yli puolet äänistä, joten hänet valittiin kuvernööriksi suoraan ensimmäisellä kierroksella. == Tausta ja äänioikeus == Virkakausiltaan rajoitettu istuva kuvernööri John Bel Edwards ei voinut olla ehdolla uudelle kaudelle. Edwards voitti kaksi kuvernöörikautta sosiaalisesti konservatiivisessa Louisianssa, missä auttoi se, että Edwards on melko konservatiivinen demokraatti. Useimmat analyytikot arvelivat, että kuvernöörin virka siirtyy takaisin republikaanipuolueelle. Äänioikeutettuja ovat kaikki sellaiset henkilöt, jotka täyttävät seuraavat ehdot: * Yhdysvaltain kansalainen, joka asuu Louisianassa * Vähintään 18-vuotias * ei ole vangitsemismääräyksen alainen, tai jos on, ei saa olla ollut vangittuna kyseisen määräyksen nojalla viimeisten viiden vuoden aikana, eikä saa olla sellaisen vangitsemismääräyksen alaisena, joka koskee vaalipetosta tai muuta vaalirikosta * ei ole oikeuden päätöksellä vajaavaltainen ja menettänyt äänioikeuttaan (äänioikeus voidaan poistaa tai olla poistamatta vajaavaltaisuuspäätöksessä) == Ehdokasasettelu == Louisianassa käytetään muista osavaltiosta poikkeavaa vaalijärjestelmää. Louisianassa puolueet eivät järjestä omia esivaalejaan, vaan ensimmäisellä kierroksella kaikki ehdokkaat ovat samalla äänestyslipulla puolueesta riippumatta. Jos kukaan ehdokkaista ei saa äänten enemmistöä, järjestetään toinen kierros kahden eniten ääniä saaneen ehdokkaan kesken. Marraskuussa 2022 vuosi ennen vaaleja Louisianan republikaaninen puolue antoi virallisen tuenilmauksensa osavaltion oikeusministeri Jeff Landrylle vaaleihin. Monet republikaanit kritisoivat päätöstä. Varakuvernööriä ei valita samoissa vaaleissa yhdessä kuvernöörin kanssa. Tätä yritettiin muuttaa viimeksi keväällä 2023, mutta muutos ei saanut vaadittavaa 2/3 enemmistöä osavaltion edustajainhuoneessa. Varakuvernöörin vaali järjestetään kuitenkin samaan aikaan. Varakuvernööriksi valittiin istuva varakuvernööri Billy Nungesser, joka edustaa republikaaneja. == Tulokset == Ehdokas Ääniä Osuus äänistä (%) Jeff Landry (R) 547 827 51,6 % Shawn Wilson (D) 275 527 25,9 % Stephen Waguespack (R) 62 287 5,9 % John Schroder (R) 56 654 5,3 % Hunter Lundy (I) 52 165 4,9 % Danny Cole (D) 27 662 2,6 % Sharon Hewitt (R) 18 468 1,7 % Benjamin Barnes (I) 5 190 0,5 % Dat Barthel (R) 4 426 0,4 % Richard Nelson (R) (vetäytyi vaaleista) 3 605 0,3 % Jeffery Istre (I) 3 400 0,3 % Xavier Ellis (R) 1 734 0,2 % Keitron Gagnon (I) 1 260 0,1 % Xan John (R) 1 164 0,1 % Frank Scurlock (R) 1 131 0,1 % Yhteensä 1 062 498 Lähde: == Lähteet == Luokka:Yhdysvaltain vaalit 2023 Luokka:Yhdysvaltain kuvernöörinvaalit Luokka:Louisianan historia
PES-Arkkitehdit

PES-Arkkitehdit Oy (aiemmin Pesark) on helsinkiläinen arkkitehtitoimisto. Toimiston perusti Pekka Salminen vuonna 1968. Sen toimitusjohtaja on DI Jarkko Salminen. Arkkitehti Tuomas Silvennoinen on toimiston osakas ja suunnittelujohtaja vuodesta 2002. Vuonna 2010 PES-Arkkitehdit avasi oman toimiston Shanghaihin. Se on ainoa suomalainen arkkitehtitoimisto, jolla on pysyvä edustus Kiinassa. PES-Arkkitehdit on ollut Kiinassa mukana yli sadassa projektissa. Yrityksellä on Helsingin-toimistossaan noin kuusikymmentä työntekijää ja Shanghain-toimistossaan kymmenen. == Kohteita == * Lahden teatteri 1983 * Vantaa-Seutulan lentokentän terminaalirakennukset ja pysäköintitalot 1996–2004 * Marienkirchenin konserttitalo (2001) Neubrandenburg, Saksa * Työtehoseuran omistamien maa-alueiden asemakaava Sammatissa (ent. Elias Lönnrotin emäntäkoulun alue) * Kehäradan asemat 2008–2016 * SCAC eli Strait Culture and Art Centre Kiinassa Fuzhoun kaupungissa, pääsuunnittelijana Pekka Salminen * Turun musiikkitalo Fuuga * Länsiterminaali 2 Helsingin Jätkäsaaressa (2017) * Helsinki-Vantaan terminaalin monet laajennukset * Icon Yunduan Tower -pilvenpiirtäjä (2017), Chengdu, Kiina * Wuxin oopperatalo (2017), Kiina * Wuxi Grand Theatre eli Wuxin kulttuurikeskus valmistui vuonna 2012. * Fuzhoun taide- ja kulttuurikeskus (2018), Kiina * Finnoon metroasema (2022) * Kaitaan metroasema (2022) == Lähteet == Luokka:Suomalaiset arkkitehtitoimistot Luokka:Helsinkiläiset yritykset
Flodström

Flodström on sukunimi, joka on muun muassa seuraavilla henkilöillä: *Isidor Flodström (1856–1939), ruotsalainen tilastotieteilijä *Pasi Flodström (s. 1995), suomalainen laulaja, kanttori ja vuoden 2023 tangokuningas
Maaranen

Maaranen on sukunimi, joka on muun muassa seuraavilla suomalaisilla henkilöillä: *Annamari Maaranen (s. 1986), telinevoimistelija ja valmentaja *Esa Maaranen (1953–2023), urheilutoimittaja *Satu Maaranen (s. 1984), muotisuunnittelija
Loliini

Loliini (C8H14N2O) on myrkkyraiheinän (Lolium temulentum) sisältämä alkaloidi. Ensimmäisen kerran sitä onnistuivat eristämään Sabir Junusov ja S. T. Akramov, jotka kuvasivat aineen tieteelle vuonna 1955 yhdessä muiden samankaltaisten alkaloidien kanssa. Loliinin johdannaisia ovat muun muassa aiemmin eristetty temuliini eli norloliini sekä Junusovin ja Akramovin 1955 eristämät N-asetyylinorloliini ja N-formyyliloliini. Kaikki nämä aineet suojaavat kasvia merkitsevästi kasvia syöviltä hyönteisiltä. Aikuisia tuhohyönteisiä vastaan loliinijohdannaisia sisältävän liuoksen suihkuttaminen kasvien lehdille toimii suunnilleen yhtä hyvin kuin nikotiinisulfaatin suihkuttaminen. Loliinia voidaan syntetisoida eri tavoin. Vuonna 1986 Tufariello kehitti yhdessä tutkijaryhmänsä kanssa ensimmäisen loliinin syntetisointimenetelmän, jonka lähtöaineina on dimetoksynitroni ja metyyli-4-hydroksikrotonaatti. Menetelmä sisältää 12 vaihetta. Toisella menetelmällä loliinia voidaan valmistaa omenahaposta 20 vaiheen kautta. == Lähteet == == Aiheesta muualla == * PubChem: Loline Luokka:Alkaloidit